internet vaartha 138 Views
న్యూఢిల్లీ : జాతీయ బ్యాడ్మింటన్‌ చీఫ్‌ కోచ్‌ పుల్లెల గోపీచంద్‌ ఆధ్వర్యంలో మరో బ్యాడ్మింటన్‌ అకాడమీ త్వరలో ప్రారంభం కానుంది.ఉత్తర భారత్‌లో తొలిసారి ప్రపంచ స్థాయి వసతులతో గ్రేటర్‌ నోయిడాలోని షహీద్‌ విజయ్ సింగ్‌ పథిక్‌ స్పోర్ట్స్‌ కాంప్లెక్స్‌లో ఈ అకాడమీని ఏర్పాటు చేయనున్నారు. గోపిచంద్‌, గ్రేటర్‌ నోయిడా ఇండస్ట్రియల్‌ డెవలప్‌మెంట్‌ అథారిటి(జిఎస్‌ఐడిఎ),స్పోర్ట్స్‌ లైవ్‌లు సంయుక్తంగా ప్రారంభించనున్న అకాడమీ ఒప్పందంపై బుధవారం సంతకాలు ప్రక్రియ జరిగింది. హైదరాబాద్‌, గ్వాలియర్‌, వడోదర నగరాల్లో గోపీచంద్‌కు ఇప్పటికే అకాడమీలు ఉన్నాయి.ప్రస్తుతం అంతర్జాతీయ స్థాయిలో సత్తాచాటుతున్న భారత బ్యాడ్మింటన్‌ క్రీడాకారులు సైనా నెహ్వాల్‌, పివి సింధు, కశ్యప్‌,శ్రీకాంత్‌లు హైదరాబాద్‌ కేంద్రంగా 2001లో ఆరంభమైన గోపి చంద్‌ బ్యాడ్మింటన్‌ అకాడమీలో శిక్షణ పొందిన వారు కావడం విశేషం.